Հաջորդ խնայողական պրոդուկտը նոր դեբետային քարտերն են, որոնք ի դեպ գործարկվել են սեպտեմբեր ամսվա սկզբին։ Այս քարտատեսակի առավելությունն այն է, որ յուրաքանչյուր օր քարտի վրա եղած գումարների նկատմամբ հաշվարկվում է տոկոսագումար, սակայն, իտարբերություն խնայողական հաշիվների, հաճախորդների համար իրենց գումարներն ավելի հասանելի են։ Այսինքն, ցանցակած պահի բանկոմատների միջոցով կարելի է կանխիկացնել գումարները՝ չկորցնելով կուտակված տոկոսագումարները։ Ի հավելումն վերոնշյալի ասեմ, որ այս քարտերի միջոցով ARCA համակարգի բոլոր բանկերի բանկոմատներից գումարների կանխիկացման ժամանակ հաճախորդը կանխիկացման գումար չի վճարում։ Միեւնույն ժամանակ, ըստ հաճախորդների ցանկության, Բանկը նրանց համար կարող է անվճար բացել նաեւ ընթացիկ հաշիվներ։ Բանկի կողմից այս քարտերի դրական մնացորդի վրա տարեկան կտրվածքով հաշվարկվում են ՀՀ դրամի դեպքում 4%, ԱՄՆ դոլարի դեպքում՝ 1%, եվրոյի դեպքում՝ 0.25%, իսկ ՌԴ ռուբլու դեպքում՝ 1% տոկոսագումար։